No Man’s Sky

No Man's Sky er et sci-fi-, action- og eventyrspill utviklet av det britiske studioet Hello Games. Det ble utgitt i dagene som fulgte 9. august 2016 for PlayStation 4 og Windows. Spillet ble senere utgitt for flere konsoller: 24. juli 2018 for Xbox One; 10. november 2020 for Xbox Series X/S; 12. og 19. november 2020 for PlayStation 5, og skal bli utgitt 7. oktober 2022 for Nintendo Switch. Spillet er også kunngjort for macOS og iPadOS.

No Man's Sky ble spesielt kjent etter å ha hatt en utgivelsesfiasko i 2016, etter at spillet ikke levde opp til forventningene gitt av Hello Games og satt av videospillmiljøet etter å ha sett presentasjoner om spillets opplevelser fra 2013. Spillet har senere oppnådd positive tilbakemeldinger etter flere gratis oppdateringer.

Spillets hovedfokus er utforskelse, overlevelse, kamp og handel. Spillets start fokuserer på å overleve et farlig klima på en øde planet, og på å fikse spillerens første romskip. Spillerens første oppdrag er sentrert rundt å utforske verdensrommet, bygge baser og registrere nye oppdagelser av planeter, mineraler, flora og fauna. Spillerne kan fritt navngi egne oppdagelser, og eventuelt laste disse opp i databasen. Spilleren møter også senere forskjellige romvesen.

Planetene, flora, fauna og solsystemene i No Man's Sky er prosedyrisk generert, og parametrene for generering av spillets innhold har stadig blitt oppdatert og gjort større siden spillets utgivelse.

Flere spillere kan spille sammen, også på tvers av plattformer. Spillere kan også samarbeide med fremmede i flerspillermøtepunktet «The Space Anomaly».

Spillet inneholder blant annet musikk fra det britiske post-rock-bandet 65daysofstatic.

Oppdateringer 
Hello Games har fortsatt å forbedre spillet etter den turbulente utgivelsen i form av gratis oppdateringer.

Mottagelse 
Da No Man's Sky ble lansert i 2016, mottok spillet blandede tilbakemeldinger som stort sett var negative, da det ikke kunne leve opp til forventningene skapt av Hello Games og potensielle spillere. Noen kritikere roste de tekniske prestasjonene sett i spillet, mens andre var skuffet over repetitive, manglende spillopplevelser. På grunn av manglende innhold og flerspillermuligheter, kombinert med måneder med stillhet fra utviklerstudioet Hello Games, ble spillet fort hetset av videospillmiljøet, kritikere og spesielt spillerne.

Hello Games har fortsatt å forbedre No Man's Sky siden spillets utgivelse, i form av gratis oppdateringer. Spillet har ved 25. juli 2022 «stort sett positive» (alle anmeldelser) og «veldig positive» (nylige) tilbakemeldinger på Steam-siden, noe som er en kontrast til mottagelsen spillet hadde ved 2016-utgivelsen.

PC- og PS4-versjonene av spillet har henholdsvis 61 ut av 100 og 71 ut av 100 (begge «blandede eller gjennomsnittlige omtaler») på omtalesamlernettstedet Metacritic. Xbox One-versjonen, utgitt to år etter PC- og PS4-versjonene, er gitt 77 ut av 100 («generelt positive omtaler») på samme nettsted.

Referanser

Eksterne lenker 

 

Videospill utviklet i Storbritannia
Actionspill
Eventyrspill
Videospill fra 2016
Indiespill
Overlevelsesspill
The Game Awards-vinnere
Golden Joystick Awards-vinnere